[{"text_idx": "#000003", "text": "Eestil on seni leping 33 000 koroonaviiruse antigeeni testi ostmiseks"}, {"text_idx": "#000004", "text": "Terviseamet on so\u0303lminud lepingu 33 000 koroonaviiruse antigeeni testi ostmiseks. Euroopa u\u0308hishankelt on oodata veel hulga suuremat kogust."}, {"text_idx": "#000005", "text": "Nagu peaaegu ko\u0303ik teised riigid, kasutab ka Eesti koroonaviiruse leidmiseks PCR teste \u2013 selliseid, mis otsivad proovist viiruse RNA-d. Nende testide eelis on va\u0308ga suur ta\u0308psus, aga puudus on aeglane analu\u0308u\u0308s. Tihtipeale peab inimene oma testi tulemust ootama ja\u0308rgmise pa\u0308evani."}, {"text_idx": "#000006", "text": "La\u0308inud aasta lo\u0303pus so\u0303lmis terviseamet lepingud kahe ettevo\u0303ttega, et osta kokku 33 000 antigeeni testi."}, {"text_idx": "#000007", "text": "\"Antigeeni test tuvastab otseselt seda viirust ennast. Viiruse nakkusohtlikku osakest meie organismis,\" u\u0308tles terviseameti peadirektori aseta\u0308itja Mari-Anne Ha\u0308rma."}, {"text_idx": "#000008", "text": "Antigeeni test annab vastuse 10-30 minutiga, aga selles tulemuses ei saa alati kindel olla. Ha\u0308rma selgitas vo\u0303rdluseks, et PCR test leiab viiruse juba paar pa\u0308eva enne su\u0308mptomite tekkimist ja sealt edasi va\u0308hemalt u\u0308heksa pa\u0308eva ehk kogu aja, mil inimene vo\u0303ib olla nakkusohtlik."}, {"text_idx": "#000009", "text": "\"Aga antigeeni test tuvastab seda antigeeni ainult sellisel hetkel, kui viiruse kogus on organismis ko\u0303ige ko\u0303rgem. See aeg on siis, kui su\u0308mptomid tekivad ja mo\u0303ni pa\u0308ev pa\u0308rast su\u0308mptomite tekkimist,\" ra\u0308a\u0308kis ta."}, {"text_idx": "#000010", "text": "Sestap pole Ha\u0308rma so\u0303nul mo\u0303tet kasutada antigeeni teste igas olukorras. PCR testide su\u0308steem on meil ha\u0308sti sisse to\u0308o\u0308tanud ja sellele vo\u0303ib kindel olla. Samas on palju ka neid olukordi, kus antigeeni testi kiirust ha\u0308dasti tarvis la\u0308heb."}, {"text_idx": "#000011", "text": "\"Na\u0308iteks kui haiglasse tulevad patsiendid, meil on vaja teha kiireid otsuseid ja haiglas ei ole vo\u0303imalust PCR teste teha, siis antigeeni testid saavad aidata. Teine olukord on na\u0308iteks siis, kui hoolekandeasutuses tuleb nakatumine ja meil on vaja kiiresti a\u0308ra tsoneerida, millisesse ossa viiakse nakkusohtlikud, millisesse ossa need, kes ei ole veel nakkust saanud. Me vo\u0303ime ka mo\u0303elda, et kui me hakkame tulevikus ulatuslikumalt inimesi vaktsineerima, siis tervishoiuto\u0308o\u0308tajad, kes on ise vaktsineerijad, saavad enne vaktsneerimist ennast vo\u0303i patsienti testida,\" selgitas Ha\u0308rma."}, {"text_idx": "#000012", "text": "33 000 testi maksab kokku 230 000 eurot. Novembris eraldas valitsus antigeeni testide ostmiseks 2,3 miljonit eurot. Eesti osaleb ka Euroopa Liidu u\u0308hishankes, kust peaksime saama juba oluliselt rohkem antigeeni teste."}, {"text_idx": "#000013", "text": "Ehkki veel detsembris u\u0308tles komisjon, et aasta alguses hakatakse teste liikmesriikidele saatma, la\u0308heb sellega pisut rohkem aega. Praegu pole veel hanke vo\u0303itjaid selgunud. Terviseamet loodab, et Eesti saab u\u0308hishankega soetatud teste tellima hakata jaanuari lo\u0303pus."}, {"text_idx": "#000014", "text": "Ha\u0308rma u\u0308tles, et uute testide vastu on huvi tundnud nii kaitseva\u0308gi kui ka vanglad."}, {"text_idx": "#000015", "text": "\"Mida rohkem need testid kasutusele tulevad, seda rohkem saavad kindlust ka tervishoiuto\u0308o\u0308tajad. Praegu suhtutakse nendesse veel kerge umbusuga, et kas see on ikka o\u0303ige asi, mille ja\u0308rgi diagnoosi panna. Aga kui raskesti haiged on juba vaktsineeritud, siis seda rohkem me saame endale lubada ka sellist testimist, mis ei ole vo\u0303ib-olla ko\u0303ige tundlikum,\" ra\u0308a\u0308kis ta."}, {"text_idx": "#000016", "text": "Praegu saavad antigeeni teste kasutada ainult tervishoiuto\u0308o\u0308tajad ja spetsiaalse va\u0308ljao\u0303ppe la\u0308binud inimesed. Apteegist seda testi endale koju osta ei saa."}, {"text_idx": "#000018", "text": "Ha\u0308rma so\u0303nul on suurim pudelikael proovivo\u0303tu kvaliteedis. \"Et see antigeeni test tagaks tundlikkuse, mida nad reklaamivad, selleks peab vo\u0303tma ninaneelu kaape ehk pulk lu\u0308katakse samamoodi su\u0308gavale ninna nagu seda tehakse PCR testiga.\""}, {"text_idx": "#000019", "text": "Sestap peaks antigeeni test koduseks kasutamiseks senisest tundlikum olema. \"Et ta vo\u0303taks ka va\u0308hemkvaliteetsest materjalist selle materjali va\u0308lja.\""}, {"text_idx": "#000021", "text": "Tartu koolid ja\u0308tkavad osalise distantso\u0303ppega"}, {"text_idx": "#000022", "text": "O\u0308o\u0308pa\u0308evaga lisandus 290 positiivset koroonatesti, suri neli inimest"}, {"text_idx": "#000024", "text": "Ha\u0308rma: maski kandmisest ei pa\u0308a\u0308se enne teise laine lo\u0303ppu"}, {"text_idx": "#000025", "text": "Piirangute tagaja\u0308rjed: poed on treeningvahenditest tu\u0308hjaks ostetud"}, {"text_idx": "#000026", "text": "O\u0308o\u0308pa\u0308evaga lisandus 429 koroonapositiivset, suri viis inimest"}, {"text_idx": "#000027", "text": "Haigekassa plaanib oma reservist 26,5 miljonit eurot koroonakuludeks eraldada"}, {"text_idx": "#000028", "text": "Na\u0308dala algus on va\u0308hese pilvisusega ja sajuta"}, {"text_idx": "#000030", "text": "Venemaa ru\u0308nnakud Ukraina ku\u0308ladele kirdes to\u0303id kaasa ohvreid"}, {"text_idx": "#000032", "text": "Venekeelsete \"Pehmete ja karvaste\" uued osad su\u0308nnivad Eestis"}, {"text_idx": "#000034", "text": "\"AK. Na\u0308dal\" uuris, kas kultuuriobjektide rahastusmudel vajab reformimist"}, {"text_idx": "#000035", "text": "\"AK. Na\u0308dal\" analu\u0308u\u0308sis riigieelarve koostamist"}, {"text_idx": "#000041", "text": "Automaks tuleb esialgsest versioonist omanikule kulukam"}, {"text_idx": "#000042", "text": "Rahapuudusel ja\u0308a\u0308b rajamata ainus so\u0303idukite tunnel U\u0308lemiste linnakusse"}, {"text_idx": "#000043", "text": "Rootsis sai ulatuslikus teevaringus mitu inimest kannatada"}, {"text_idx": "#000046", "text": "Su\u0308gise algusega tulevad jahedamad ilmad"}, {"text_idx": "#000049", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000053", "text": "Laura Kalle: teater ei peaks ainult paitama"}, {"text_idx": "#000054", "text": "Paadio\u0303nnetuse u\u0308le elanud Ivo: kahe pa\u0308eva pa\u0308rast la\u0308ksin uuesti merele"}, {"text_idx": "#000057", "text": "U\u0308u\u0308rimajaga spetsialiste meelitada lootnud Narva loobus maja ehitamisest"}, {"text_idx": "#000060", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000061", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000062", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]